Suresh 93 Views busi
ప్రగతిశీల బడ్జెట్‌ అనివార్యం
హైదరాబాద్‌, జనవరి 26: కేంద్రప్రభుత్వం ప్రగతిశీలక అభివృద్ధికారక బడ్జెట్‌ను ప్రవేశపెడుతుందని శ్రీరామ్‌ ప్రాపర్టీస్‌ మేనేజింగ్‌ డైరెక్టర్‌ ఎం మురళీ ఆశాభావం వ్యక్తంచేసారు. పెద్దనోట్ల రద్దు తర్వాత వెలువడుతున్న బడ్జెట్‌ కావడంవల్ల రియాల్టీ క్రమబద్ధీకరణ బిల్లు, ఎఫ్‌డిఐ సడలింపులు, జిఎస్‌టి, బినామి లావాదేవీల నిషేధచట్టం, అకౌంటింగ్‌ ప్రమాణాల్లో మార్పులు వంటివి పరిగణనలోనికి తీసుకుంటుందని ఆయన ధీమా వ్యక్తంచేసారు. ఇడబ్ల్యుఎస్‌, ఎల్‌ఐజిహౌసింగ్‌కు ఎక్కువప్రాధాన్యత ఉంటుందని 2022 నాటికి అందరికీ పక్కాఇళ్లు అన్న లక్ష్యం నెరవేరేందుకు వీలుగా బడ్జెట్‌ లో వడ్డీ, పన్నురాయితీలు ఉంటాయన్నారు. భారత్‌లో ఇ-కామర్స్‌ శర వేగంగా వృద్ధి చెందుతోందని ఈ రంగం వృద్ధికి మరింత ప్రోత్సాహం అవసరమని మురళి పేర్కొన్నారు. భారత రియల్‌ఎస్టేట్‌రంగం మరింత పారదర్శకంగాను, సామాజిక లక్ష్యాలను అధిగమించేదిశగా వెళ్లాలంటే ప్రభుత్వ రాయితీలే కీలకమన్నారు. ప్రభుత్వస్థాయిలో మరింత సరళీ కృత, పారదర్శక విధానాలు ప్రోత్సహిస్తే అనైతిక విధానాలను కట్టడిచేయగలమని వివరించారు. ఇక వివిధ ప్రభుత్వరంగాల్లో వచ్చే సంస్కరణలు, విధివిధానాల్లో మార్పులతోపాటు రియాల్టీ, నిర్మాణ రంగాలకు ప్రాధాన్యతనిస్తే బడ్జెట్‌ సామాన్య మధ్యతరగతికి సైతం అందుబాటులో ఉంటుందన్నారు.